《怪事》
宋代·丘葵

怪事年来见未曾，岸今为谷谷为陵。
可怜龙向灵湫蛰，忍见猱来古木升。
四载干戈多白骨，半宵风雨独青灯。
腐儒未识皇天意，不信荆舒竟莫懲。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。